CRNA GORA

**OPŠTINA NIKŠIĆ**

*Sekretarijat za kulturu, sport, mlade i socijalno staranje*

Broj: 08-032-154

Nikšić; 31. jul 2024. godine

Na osnovu čl. 5 i 7 Odluke o studentskoj nagradi Opštine Nikšić („Službeni list RCG - Opštinski propisi“, broj 12/07 i „Službeni list CG - Opštinski propisi“, br. 31/13 i 30/22), Sekretarijat za kulturu, sport, mlade i socijalno staranje Opštine Nikšić, r a s p i s u j e

**JAVNI KONKURS**

**za dodjelu Studentske nagrade Opštine Nikšić za 2024. godinu**

Studentska nagrada Opštine Nikšić dodjeljuje se povodom praznika Opštine - 18. septembra za 5 (pet) studenata sa različitih ustanova visokog obrazovanja, kao izraz priznanja za izuzetan uspjeh u studiranju.

I USLOVI ZA DODJELU STUDENTSKE NAGRADE

**Pravo učešća na Konkursu imaju studenti koji su:**

* crnogorski državljani sa prebivalištem u opštini Nikšić ili lica sa statusom stranca sa odobrenim stalnim nastanjenjem u opštini Nikšić;
* u prethodnim godinama studija položili ispite iz svih predmeta predviđenih nastavnim planom ustanove visokog obrazovanja, sa prosječnom ocjenom ne manjom od 9.50, kao i osvojenim nagradama na državnim i međunarodnim takmičenjima;
* ostvarili 240, 300 ili 360 ECTS kredita (zavisno od dužine trajanja studija na ustanovi visokog obrazovanja);
* diplomirali u periodu između dva konkursa, do roka predviđenog za predaju dokumenata; i
* nijesu gubili nijednu godinu tokom studiranja.

II POTREBNA DOKUMENTACIJA

* prijavni obrazac (formular za prijavljivanje može se preuzeti na šalteru Građanskog biroa Opštine Nikšić ili sa web sajta Opštine - www.niksic.mе);
* cv – biografija;
* uvjerenje o položenim ispitima sa ostvarenim prosjekom na kraju studija;
* uvjerenje o završenim studijama;
* ovjerene kopije dokaza o osvojenim nagradama na državnim i međunarodnim takmičenjima (nagrade stečene u toku studija);
* uvjerenje o državljanstvu ili fotokopija biometrijske lične karte; i
* uvjerenje o prebivalištu, odnosno odobrenom stalnom nastanjenju u opštini Nikšić (izdato od datuma raspisivanja Konkursa).

**Napomena:**

* Studentska nagrada se istom studentu može dodjeliti samo jedanput;
* Dostavljaju se uvjerenja sa prosječnom ocjenom ne manjom od 9,50 za svaki završeni nivo studija pojedinačno (osnovni, master);
* Studenti koji posjeduju dokumentaciju na stranom jeziku potrebno je da prevod iste ovjere od strane sudskog tumača i da dostave nostrifikovan transkript ocjena; i
* Dokumenta koja se dostavljaju kao dokaz o ispunjavanju uslova moraju biti originali ili ovjerene fotokopije.

III  ROK ZA PODNOŠENjE DOKUMENATA

Rok za prijavu na Konkurs je od 1. avgusta do 1. septembra 2024. godine.

Nepotpuna i neblagovremena dokumentacija neće se razmatrati.

Podnijeta konkursna dokumenta se ne vraćaju.

Prijave na Konkurs i potrebna dokumentacija predaju se u zatvorenoj koverti sa naznakom: „Konkurs za studentsku nagradu”, na adresu: Opština Nikšić, Sekretarijat za kulturu, sport, mlade i socijalno staranje - Komisiji za dodjelu studentske nagrade, ul. Njegoševa, br. 18 ili neposredno preko Građanskog biroa Opštine Nikšić.

Konkurs je objavljen na: oglasnoj tabli Opštine, Lokalnom javnom emiteru - RTV Nikšić i web sajtu Opštine.

Dodatna obavještenja mogu se dobiti u Sekretarijatu za kulturu, sport, mlade i socijalno staranje - Odjeljenje za obrazovanje, zgrada DOO „Komunalno Nikšić” – Nikšić, ul. Dragice Pravice bb, prizemlje kancelarija broj 2 ili na telefon - 067/523-273.

 SEKRETAR

Dejan Ivanović, s.r.

* **Prijavni obrazac**